
**Jegyzőkönyv a megrendelővel történt megbeszélésről**

Minta Károly I. éves gazdaságinformatikus hallgató 2015. szeptember 9-én megkeresett minket a KözépszerűEC fejlesztőcsoportot, egy számára fontos igénnyel. Egy univerzális, tudományos számológépre lenne szüksége.

A fejlesztőcsoport összeült előkészülni a megbeszélésre két, három vázlattal.

A megbeszélésre 2015. szeptember 12-én 14:30-kor került sor, a Green Cafe egyetemi kávézóban.

Először is egy letisztult felületű egyszerű számológép sablonját mutattuk meg a megrendelőnek. Mivel konkrétan előzetesen nem közölt velünk részleteket, ezért hosszantartó beszélgetésre számítottunk. A másik két mintát elő sem vettük, mivel ezt az először mutatott sablont szeretné a megrendelő kibővíttetni.



1. ábra: Első minta

Megkérdeztük, hogy milyen célra szeretné használni a szoftvert. Azt a választ kaptuk, hogy első sorban az egyetemi matek tárgyak gyakorlásához, ellenőrzéséhez lenne szüksége a termékre. Taglalta a matek tárgyak által támasztott követelményeket. Ekkor már tudtuk szűkíteni a kört. Gyorsabb számolások érdekében szüksége van, hogy a részeredményeket meg tudja jegyezni a termék, majd taglalta, hogy a szögfüggvények, illetve a számrendszerek közti átváltás támogatása is, olyan funkció, ami kihagyhatatlan a számológépből. A fejlesztőcsoporton belül egy gyors konzultáció után, természetesen helyeseltünk a megrendelőnek, hogy megoldható a kérése. Tovább bővítette a funkció igényeket. A másodfokú függvények a tantárgyakban való gyakori előfordulásnak köszönhetően, a gyors ellenőrzés elősegítése érdekében erre is megoldást kért Károly. Ezzel ő befejezte az igényeinek interpretálását. Mivel a fejlesztőcsoport tagjai is a Nyugat-magyarországi Egyetem gazdaságinformatikus szakának voltak a hallgatói, ezért tisztában voltunk, hogy a jövőben a megrendelő még mire számíthat. Közöltük vele, hogy még lehetőség van prím felbontást elvégző, kamatos kamat számító, pitagoraszi számhármas megállapító, faktoriális és mátrix ellenőrző modulok integrálására. Minta Károly a mátrix ellenőrző modulon kívül elfogadta a további javaslatainkat. Megbeszéltük a projekt befejezésének határidejét, ami 2015. december 15.

Elköszöntünk a megrendelőtől a következő konzultációig.

A megbeszélés 16:30-kor véget ért.